[{"text_idx": "#000000", "text": "ACau'n pleidleisio'n erbyn Mesur Undebau Llafur"}, {"text_idx": "#000001", "text": "Mae Aelodau Cynulliad wedi pleidleisio yn erbyn cynlluniau Llywodraeth Prydain i gyfyngu ar reolau streicio o fewn y sector cyhoeddus."}, {"text_idx": "#000003", "text": "Ond does dim grym cyfreithiol i ganlyniad y bleidlais yn erbyn y Mesur Undebau Llafur."}, {"text_idx": "#000004", "text": "Mae Llywodraeth Prydain a Chymru'n anghytuno ar yr angen am ganiata\u0302d y Cynulliad cyn cyflwyno'r rheolau newydd i'r sector gyhoeddus yng Nghymru."}, {"text_idx": "#000005", "text": "Yn unol a'r mesur newydd, byddai angen i o leiaf hanner aelodau undeb gymryd rhan mewn pleidlais cyn y byddai modd cynnal streic."}, {"text_idx": "#000006", "text": "O fewn gwasanaethau cyhoeddus fel iechyd, addysg a'r gwasanaeth ta\u0302n, byddai angen i 40% o aelodau undeb bleidleisio o blaid streic cyn y byddai modd gweithredu'n ddiwydiannol."}, {"text_idx": "#000007", "text": "Mae'r Ceidwadwyr yn dweud y dylai'r Mesur fod yn berthnasol i holl wledydd Prydain, ond mae gweinidogion Llywodraeth Cymru'n dweud bod angen caniata\u0302d gan y Cynulliad."}, {"text_idx": "#000010", "text": "Mae Llafur wedi dweud y byddan nhw'n ceisio gwrthroi'r mesur os bydd Llywodraeth Prydain yn anwybyddu pleidlais y Cynulliad a bwrw mlaen a'r cynlluniau. Os byddan nhw mewn grym wedi etholiadau'r cynulliad Fis Mai, byddai Llafur yn cyflwyno'i deddfwriaeth ei hun i ddiddymu'r Mesur."}, {"text_idx": "#000012", "text": "\"Ni chafwyd streic meddygon iau yng Nghymru. Roedd yna un yn Lloegr. Fe weithredodd ymladdwyr ta\u0302n yn Lloegr yn ddiwydiannol oherwydd pensiwn. Wnaethon nhw ddim o hynny yng Nghymru."}, {"text_idx": "#000013", "text": "\"Rydym yn credu y bydd y Mesur Undebau Llafur yn arwain at berthynas gythryblus rhwng cyflogwyr a'r gweithlu.\""}, {"text_idx": "#000015", "text": "Dywedodd arweinydd y Ceidwadwyr yng Nghymru, Andrew RT Davies, ei fod yn cefnogi ro\u0302l yr undebau llafur wrth gefnogi'u haelodau."}, {"text_idx": "#000016", "text": "Ond, wrth gyfeirio at ysgrifennydd cyffredinol undeb Unite, dywedodd: \"Wna i ddim cefnogi Len McCluskey a'i griw yn eich defnyddio chi (ASau Llafur) i wireddu eu huchelgais.\""}, {"text_idx": "#000017", "text": "Ychwanegodd: \"Fe fyddwn i'n awgrymu bod yna anghysondeb pan fo ysgrifenyddion cyffredinol undebau'n dewis gwireddu eu breuddwydion gwleidyddol ar draul eu haelodau, ac yn amlwg, dyw hynny ddim yn dderbyniol.\""}, {"text_idx": "#000019", "text": "Ysgolion yn parhau i gael trafferthion yn Dover"}, {"text_idx": "#000029", "text": "Gareth Ward: Yr angerdd a'r aberth tu o\u0302l fy nghoginio"}]